Dyvalis

Dyvalis arba Dypavalis () – viena pagrindinių tradicinių indų švenčių, ypač svarbi hinduistams, sikhams ir džainams. Dyvalis, žinoma kaip „Šviesų pynė“, yra skirta pasidžiaugti gėrio pergale prieš blogį. Svarbiausias šventės akcentas – degamos lemputės, žvakės, dabar su ja siejami ir fejerverkai. Šventė trunka penkias dienas. Trečioji šventės diena visada yra pirmoji kartikos (tradicinio indų kalendoriaus mėnesio (spalis, lapkritis)) diena.

Per Dyvalį minimas dievo Ramos ir deivės Sytos grįžimas iš tremties į Ajodhją. Trečią dieną garbinama deivė Lakšmė. Ji laikoma turto globėja, todėl ši Dyvalio diena reikšminga verslininkams, bankininkams, prekybininkams. Sikhai per Dyvalį mini šeštojo guraus Hargobindo išvadavimą iš nelaisvės ir grįžimą į Amritsaro miestą.

Šventės pavadinimas Dyvalis yra įprastas Šiaurės Indijoje, o pietuose ji žinoma Dypavalio vardu.

Šaltiniai 

Hinduizmo šventės
Indijos šventės